text: Aabenraa Kommune kommer under opsyn 
  01 juli 2010 kl. 11.41
  Det sker efter et forældrepar fra Tinglev i går blev dømt for sex-misbrug af deres 3 børn.
  Ankestyrelsen har nemlig konstateret mangelfuld sagsbehandling i sagen.
  Det oplyser Socialministeriet i en meddelelse.
  - Jeg vil bede specialister fra Ankestyrelsen om at tage kontakt til bl.a. Aabenraa kommune for at hjælpe dem med at rette op på problemerne, siger Socialminister Benedikte Kiær (K).
  Udover kritikken af Aabenraa har Ankestyrelsen også kraftigt kritiseret kommunerne Brønderslev, Sønderborg og Lolland.
  